ગીર ફૉરેસ્ટ નજીકમાં જ હોવાથી જૂનાગઢમાં સાપ અને નાગ નીકળવા એ સામાન્ય ઘટના ગણાય છે. આ જ કારણે આજે એવી સિચુએશન છે કે જૂનાગઢના દરેક બીજા ઘરમાં કલ્પનાનો મોબાઇલ નંબર લખેલો હોય છે. અરે, કલ્પના પ્રેગ્નન્ટ હતી એ નવ મહિના દરમ્યાન પણ તેણે પચાસથી વધુ સાપ પકડવા માટે જવું પડ્યું હતું. કલ્પના કહે છે, ‘માણસ ગભરાયેલું હોય ત્યારે પ્રેગ્નન્સી જેવાં બહાનાં થોડાં કાઢવાનાં હોય. આ કામ છે, મેં પસંદ કરેલું કામ છે તો પછી જવાબદારીના ભાગરૂપે મારે એ કરવું જોઈએ.’